  Майя Бывальцева Удмуртиын мушъёс ядо суретъёс сэрен быризы шуыса зэматӥзы ӧнерчиос. Со сярысь элькунысь Ветеринарияя управленилэн пресс-службаез ивортэ. Шонер диагноз пуктон, озьы ик усыкмытӥсь суретъёслэсь бервылзэс шедьтон вылысь мушкасьёс бырем мушъёссэс Казаньысь лабораторие лэзизы Удмуртиысь Ветеринарияя управленилэн пресс-службаезЛабораториын инсектицидъёслэсь бервылзэс шараязы, соосты будосъёсты утён вылысь бусыосы пазямын вал. Тодэ вайытом, азьвылгес ветеринаръёс мушъёслэн быремзыя нырысь-валысь мугъёс сярысь веразы вал. Ветеринарияя управление ивортэмъя, мушъёс тросэн бырон учыръёс та дырлы 40 муш бакчаосын тямыс ёросъёсын пусъемын: Алнаш, Балезино, Вавож, Вотка, Кизнер, Пичи Пурга, Ува но Шаркан Гурт возёсэз административной кылкутон улэ кыскон сярысь пуктэт кутэмын. Со будосъёс вылэ ядо суретъёс пазямез сярысь муш вордӥсьёсты азьвыл ик ӧз алы.  Тегъёс: Шимучыръёс Удмуртия гуртвозёс ветеринария мушкась  